“FUQAROLARNING DAVLAT PENSIYA TAʼMINOTI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTIShLAR KIRITISh HAQIDA
(law, 2012-01-05)

“6-modda. Fuqarolarning davlat pensiya taʼminoti toʻgʻrisidagi qonun hujjatlari
Fuqarolarning davlat pensiya taʼminoti toʻgʻrisidagi qonun hujjatlari ushbu Qonun va boshqa qonun hujjatlaridan iboratdir. Agar Oʻzbekiston Respublikasining xalqaro shartnomasida Oʻzbekiston Respublikasining fuqarolar davlat pensiya taʼminoti toʻgʻrisidagi qonun hujjatlarida nazarda tutilganidan boshqacha qoidalar belgilangan boʻlsa, xalqaro shartnoma qoidalari qoʻllaniladi”; 3) 27-modda ikkinchi qismining oʻzbekcha matnidagi “hissa” degan soʻz “barobari” degan soʻz bilan almashtirilsin; 4) 31-moddaning matni quyidagi tahrirda bayon etilsin: “Pensiyani hisoblab chiqarish uchun, ishdagi mavjud tanaffuslardan qatʼi nazar, oxirgi oʻn yillik mehnat faoliyati davomidagi istalgan ketma-ket besh yildagi (pensiya soʻrab murojaat etgan kishining tanlovi boʻyicha) ish haqi olinadi. Pensiyani hisoblab chiqarish uchun olinadigan ish haqi oʻtgan yillardagi ish haqlarini pensiya tayinlanadigan kundagi ish haqi darajasiga keltirish uchun Oʻzbekiston Respublikasi Vazirlar Mahkamasi tomonidan belgilanadigan tartibda qayta hisoblanadi. Pensiyani hisoblab chiqarish uchun olinadigan oʻrtacha oylik ish haqi ketma-ket ishlangan oltmish kalendar oylar uchun qayta hisoblangan ish haqining umumiy miqdorini oltmishga boʻlish yoʻli bilan aniqlanadi. Bunda pensiya soʻrab murojaat etgan kishining xohishiga koʻra, ishga qabul qilish yoki mehnat shartnomasini bekor qilish munosabati bilan ish kunlari soni toʻliq boʻlmagan oylar toʻliq ishlangan kalendar oylar sifatida hisobga olinadi. Pensiya soʻrab murojaat etgan kishi besh yildan kam ishlagan hollarda pensiyani hisoblab chiqarish uchun olinadigan oʻrtacha oylik ish haqi ishlangan kalendar oylar uchun qayta hisoblangan ish haqining umumiy miqdorini shu oylar soniga boʻlish yoʻli bilan aniqlanadi. Mavsumiy ishlarda band boʻlgan xodimlarga pensiyalar tayinlashda pensiyani hisoblab chiqarish uchun olinadigan oʻrtacha oylik ish haqi istalgan ketma-ket besh mavsumdagi qayta hisoblangan ish haqining umumiy miqdorini oltmishga boʻlish yoʻli bilan aniqlanadi. Pensiyani hisob-kitob qilish uchun eng kam oylik ish haqining sakkiz barobaridan ortiq boʻlmagan miqdordagi oʻrtacha oylik ish haqi olinadi. Pensiyani hisoblab chiqarish uchun olinadigan oʻrtacha oylik ish haqi eng kam oylik ish haqi miqdoridan oz boʻlgan yoki ish haqi toʻgʻrisidagi maʼlumotlar umuman mavjud boʻlmagan hollarda pensiya eng kam oylik ish haqidan kelib chiqqan holda hisoblab chiqariladi”; 5) 32-moddaning matni quyidagi tahrirda bayon etilsin: “Pensiyani hisoblab chiqarish uchun olinadigan ish haqiga qonun hujjatlariga muvofiq sugʻurta badallari hisoblanadigan mehnatga haq toʻlash tarzidagi barcha daromadlar qoʻshiladi. Davlat tomonidan ijtimoiy sugʻurtalanmaydigan shaxslarga pensiyani hisoblab chiqarish uchun olinadigan ish haqiga qonun hujjatlariga muvofiq sugʻurta badallari hisoblanadigan mehnatga haq toʻlash tarzidagi daromadlarga oʻxshash pul taʼminotining barcha turlari qoʻshiladi. Oʻqish davrida toʻlangan stipendiya pensiya soʻrab murojaat etgan kishining xohishiga koʻra ish haqiga tenglashtiriladi. Ish vaqtini hisobga olib boʻlmaydigan xodimlarning (dehqon xoʻjaliklarining aʼzolari, ayrim fuqarolarning yumushlarini bajaruvchi shaxslar va boshqalarning) pensiyasini hisoblab chiqarish uchun olinadigan ish haqining miqdori Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga toʻlangan sugʻurta badallarining miqdoridan kelib chiqqan holda aniqlanadi. Ish haqining natural qismi Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi uchun hisoblangan sugʻurta badallarining miqdoridan kelib chiqqan holda aniqlanadi”; 6) 36-moddaning matni quyidagi tahrirda bayon etilsin: “Chet elda ishlagan Oʻzbekiston Respublikasi fuqarolarining pensiyasini hisoblab chiqarish uchun olinadigan ish haqi Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga toʻlangan sugʻurta badallarining miqdoridan kelib chiqqan holda aniqlanadi”; 7) 40-moddaning: birinchi qismidagi “agar davlatlararo bitimlarda oʻzgacha qoidalar nazarda tutilmagan boʻlsa” degan soʻzlar chiqarib tashlansin; uchinchi qismidagi “agar davlatlararo bitimlarda (shartnomalarda) oʻzgacha qoidalar nazarda tutilmagan boʻlsa” degan soʻzlar chiqarib tashlansin; 8) 63-moddaning toʻrtinchi qismidagi “ikki hissasidan” degan soʻzlar “uch barobaridan” degan soʻzlar bilan almashtirilsin; 9) 64-moddaning ikkinchi qismidagi “agar davlatlararo bitimlarda (shartnomalarda) oʻzga qoidalar nazarda tutilmagan boʻlsa” degan soʻzlar chiqarib tashlansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.